# שלחן ערוך סימן צב

# סעיף א

## בשר שנפל לתוך קדירה של חלב

בשר שנפל לתוך קדירה של חלב, טעם הבשר נפלט לחלב, וצריך לבדוק אם נתן בו טעם או לא ע"י טעימת קפילא גוי, [או סתם גוי אם הוא מסיח לפי תומו, ש"ך[[1]](#footnote-1)], ולדעת הרמ"א לא נהגו לסמוך על גוי וצריך לשער בששים. מלבד זה, החלב נבלע בבשר וחוזר ונפלט לתוך החלב שבקדירה, ואוסר משום מין במינו שלא מועיל בזה טעימה, וצריך לשער בששים, אך אם מיהר להוציא את הבשר קודם שהקדירה נחה מרתיחתה, החלב שנבלע לא נפלט, וממילא לשו"ע מספיק שהגוי טועם את החלב שבקדירה שאין בו טעם בשר כדי להתיר את החלב, אך החתיכת בשר ודאי אסורה, שהרי נבלע בה הרבה חלב ואין בה ששים לבטל אותו.

## נ"מ לדידן בנדר או תרומה

גם לדעת הרמ"א שלא סומכים על גוי, יש נ"מ בדין זה לענין נדרים או תרומה, שישראל או כהן טועם ועליו סומכים. פמ"ג[[2]](#footnote-2). ויש שכתבו[[3]](#footnote-3) שבכה"ג אף אם לא הוציאה קודם שנחה מהרתיחה, אי"צ לשער בששים, דכיון שרואים שהבשר שנפל לקדירה לא נותן טעם, אף המרק שנבלע בו אינו יכול לאסור יותר מהאוסר שהוא הבשר.

## אם למעשה יכולים לסמוך ע"ז

י"א[[4]](#footnote-4) שאין אנו בקיאים לדעת אם הקדירה נחה מהרתיחה או לא, וצ"ע למעשה[[5]](#footnote-5).

# סעיף ב

**הקדמה**

## בשר בחלב חשיב איסור בלוע או איסור מחמת עצמו

איסור שנבלע בדבר אחר אינו אוסר אלא במקום שהאוסר יכול לאסור, ולכן דם שנבלע במלח אע"פ שהמלח נותן טעם בדבר אחר, מ"מ במקום שהדם אין בכוחו לאסור משום שלא נרגש טעמו, אף המלח אינו אוסר. לענין בב"ח נחלקו הפוסקים אם הבשר יכול לאסור במקום שהחלב אינו הולך, דעת הש"ך[[6]](#footnote-6) דבב"ח שאני, משום שלאחר שנבלע חלב בבשר אף הבשר עצמו נעשה איסור ואוסר בכל מקום שנותן טעם. אך דעת הט"ז[[7]](#footnote-7) ומהרש"ל[[8]](#footnote-8) ורוב הפוסקים[[9]](#footnote-9) דאף בבב"ח אין הבשר אוסר אלא אם גם החלב נותן טעם.

## עד היכן נבלע בחתיכה שמקצתה ברוטב

איסור שנפל על חתיכה שמקצתה ברוטב ומקצתה חוץ לרוטב, דעת ר"י שכיון שמקצתה בתוך הרוטב נבלע האיסור בכל הקדירה, וממילא אם יש בכל הקדירה כדי לבטל האיסור, הכל מותר, ואם אין בה לבטל הכל אסור. אך דעת רש"י שאין האיסור נבלע אלא בחלק שחוץ לרוטב, וממילא אף השאר אינו מצטרף לבטלו. ולענין החתיכה עצמה, לדעת המרדכי[[10]](#footnote-10) רק מה שחוץ לרוטב נאסר אך השאר מותר, ולד"מ[[11]](#footnote-11) משמע בשאר הראשונים דהכל נאסר, ולדעת הט"ז[[12]](#footnote-12) אע"פ שאין השאר מצטרף לביטול מ"מ אח"כ אף הוא נאסר מהחלק העליון. לדעת הש"ך[[13]](#footnote-13) דעת רוב הפוסקים[[14]](#footnote-14) כר"י, אך הרמ"א הסתפק בפסק ההלכה בזה, ובכל מקום צירף שיטות אחרות בזה[[15]](#footnote-15), ולדעת הט"ז[[16]](#footnote-16) דעת הרמב"ם והשו"ע כרש"י והכי קיי"ל, אך דעת הרמ"א כר"י[[17]](#footnote-17).

## איך נבלע בכל החתיכה שחוץ לרוטב

קיי"ל[[18]](#footnote-18) שבחום שאין בו רוטב אינו אוסר אלא כדי נטילה, ומ"מ כאן נאסרת כל החלק שבחתיכה שחוץ לרוטב, לד"מ[[19]](#footnote-19) משום שחָלב הוא שמן [לכה"פ קצת] ומבליע בכל החתיכה, ולמהרש"ל משום דהוי צלול ויחד עם הבל הקדירה מבליע בכולו, אך בגוש על החתיכה או בצלול בצלי שאין הבל הקדירה נאסר רק כדי נטילה. או דמיירי הכא שהבשר הוא שמן ולכן נבלע בכולו[[20]](#footnote-20).

## טיפת חלב שנפלה על חתיכת בשר

טיפת חלב שנפלה על חתיכת בשר, אם יש בחתיכה ששים כנגד החלב, או שטעמו את החתיכה ולא היה בה טעם מהחלב [לשו"ע[[21]](#footnote-21) שסומכים על טעימת גוי[[22]](#footnote-22)], הכל מותר, אך אם היה בה טעם חלב או שלא טעמו ואין בה ששים נגדו, החתיכה אסורה. דין שאר הקדירה: אם ניער אח"כ, צריך ששים כדי לבטל את כל החתיכה שהרי נעשית כנבילה, ואם אין בה ששים הכל אסור. אך אם מיד בתחילת הנפילה ניער את הקדירה [ולשיטת ר"י היינו שהכניס קצת ממנה ברוטב[[23]](#footnote-23)], או כיסה אותה, כל הקדירה מצטרפת לשיעור ששים כדי לבטל את הטיפה, לרמ"א אע"פ שלא ניער או כיסה בסוף כיון שניער או כיסה מיד בתחילת הנפילה, ולשו"ע [שהעתיק לשון הרמב"ם] צריך שינער עד הסוף[[24]](#footnote-24), אך יש שפירשו אף בדעת הרמב"ם שאי"צ לנער עד הסוף[[25]](#footnote-25). לא ניער כלל - אם אין ששים בחתיכה נגד טיפת החלב, החתיכה אסורה אך שאר הקדירה מותרת[[26]](#footnote-26), לש"ך[[27]](#footnote-27) אם מקצת מהחתיכה היתה ברוטב ויש ששים בקדירה נגד הטיפה, לדעת הרמ"א הוי ספק אם הלכה כרש"י או כר"י, ולכן החתיכה אסורה מספק שמא הלכה כרש"י, אך הקדירה מותרת ממ"נ, שהרי לר"י אף החתיכה מותרת ולרש"י אין יוצא מהחתיכה[[28]](#footnote-28), ולט"ז[[29]](#footnote-29) הרמ"א החמיר בזה דאף לדעת ר"י אותה חתיכה אסורה[[30]](#footnote-30). ובכה"ג שהחתיכה נאסרה לט"ז[[31]](#footnote-31) שאר הקדירה מותרת לגמרי, כיון שאין הבלוע יוצא מחתיכה לחתיכה בלי רוטב, ואף בב"ח הוי איסור בלוע, ולש"ך[[32]](#footnote-32) בכחוש אוסר כדי נטילה, דבב"ח חשיב איסור עצמי, ומ"מ אין לאסור את כל הקדירה משום שאין אנו בקיאים בין כחוש לשמן, דכיון שאין כאן גוף האיסור אלא רק הבלוע, לענין זה אנו סומכים על בקיאותנו בין כחוש לשמן. אך אם החתיכה שמינה, אוסרת עד ששים[[33]](#footnote-33).

חתיכת בשר שנפלה לחלב צונן ואח"כ נפלה לתוך תבשיל בשר, לא אמרי' חנ"נ והכל מצטרף לבטל את החלב, כיון שרק בקדירה התחיל האיסור, ואף אם אח"כ הוציא את החתיכה לא נאסרה שכבר בטלה בקדירה[[34]](#footnote-34).

## חנ"נ בלא נודע

נפל חלב לתוך הקדירה ולא נודע אם נפל על חתיכה ועל איזה או בתוך המרק, אם ניער מיד את כל הקדירה הכל מותר, וי"א שמ"מ ינער שוב היטב כדי שודאי יתבטל הכל[[35]](#footnote-35). אך אם לא ניער מיד אלא רק אח"כ, לרמב"ם והשו"ע מותר, דכיון שלא נודעה החתיכה בשעת העירוב לא אמרי' חנ"נ, אך לטור והרמ"א אסור, וצריך לשער ששים נגד כל החתיכה.

# סעיף ג

## כל החתיכה אסורה

חתיכת בשר שנאסרה מחמת חלב, כולה אסורה ואם בישלה עם אחרות צריך לבטל כנגד כולה, וכשיש ששים נגדה - אם מכירה צריך להסירה והשאר מותר, ואם אינו מכירה אם ראויה להתכבד הרי כל החתיכות אסורות, אך אם אינה ראויה להתכבד בטלה ברוב.

אם הניחה ע"ג חתיכה אחרת חמה, לט"ז[[36]](#footnote-36) אינה אוסרת כיון דהוי איסור בלוע, ואין הבלוע יוצא מחתיכה לחתיכה בלי רוטב, אך לש"ך[[37]](#footnote-37) אוסרת דחשוב שכל החתיכה אסורה.

# סעיף ד

## חנ"נ בשאר איסורים

לשו"ע לא אמרי' חנ"נ בשאר איסורים, [ולענין החתיכה עצמה, בשו"ע איתא שאף היא חוזרת להתירה, אך לקמן סי' קו כתב לאסור כדעת הרשב"א[[38]](#footnote-38), וכן האמת[[39]](#footnote-39), והש"ך[[40]](#footnote-40) בי' דכאן מיירי כשאינו מכירה, דשאר איסורים חשיבי בלוע ולעולם בטלה ברוב בשאר חתיכות, משא"כ בבב"ח אם היא חתיכה הראויה להתכבד]. לרמ"א אף בשאר איסורים [אפי' באיסור דרבנן[[41]](#footnote-41)] אמרי' חנ"נ מדרבנן[[42]](#footnote-42), אך דוקא אם האיסור דבוק בחתיכה, דחיישינן שמא היה פעם א' חוץ לרוטב ונאסרה החתיכה ושוב אוסרת האחרות, [ובמקום שהרוטב יכול לבוא סביב האיסור, מהרי"ל אסר משום חנ"נ, אך הט"ז[[43]](#footnote-43) מתיר מחמת הרוטב וכל האיסור דחנ"נ בשאר איסורים הוא דרבנן], או שכל החתיכה חוץ לרוטב ונפל עליה איסור, אך כשאינו דבוק ומקצת החתיכה ברוטב לא אמרי' חנ"נ, דסומכים על ר"י שכה"ג כל הקדירה מצטרפת לבטל האיסור[[44]](#footnote-44), אך מ"מ החתיכה עצמה נשארת באיסורה, כיון דחיישינן לדעת רש"י, ורק בשאר הקדירה סומכים על ר"י עם הסוברים דלא אמרי' חנ"נ בשאר איסורים[[45]](#footnote-45), אך בבב"ח [אפי' דרבנן[[46]](#footnote-46)] אף בכה"ג אמרי' חנ"נ, אם נכנסה אח"כ כולה לתוך הרוטב שאוסרת כל הקדירה[[47]](#footnote-47). ולש"ך[[48]](#footnote-48) אף בשאר איסורים אי"צ להחמיר אלא אם כולה חוץ לרוטב, וכר"י.

## חנ"נ בלח

י"א שאיסור לח שהתערב בהיתר לח ואח"כ התערב הכל בהיתר אחר, לא אמרי' חנ"נ, כיון שאין האיסור ניכר ומובדל ואין כאן חשיבות איסור[[49]](#footnote-49), ולרמ"א סומכים ע"ז בשאר איסורים במקום הפסד גדול, אך לא בבב"ח, ומהרש"ל מיקל בשאר איסורים אף שלא בהפסד גדול[[50]](#footnote-50), אך סובר דהיינו דוקא אם היה בצונן אך בבישול אסור[[51]](#footnote-51), ואילו מהרמ"א משמע שאין לחלק בזה[[52]](#footnote-52). לטעם הנ"ל משום חשיבות האיסור, אם נימוחה החתיכה אח"כ מ"מ נשארת באיסורה, דכבר נ"נ[[53]](#footnote-53), וכן אם בתחילה הוי לח ואח"כ נקרש לא יאסר אח"כ[[54]](#footnote-54), אך י"א[[55]](#footnote-55) הטעם משום שבלח הכל נבלל והכל מצטרף לבטל האיסור, ולפי"ז אף אם נימוחה אח"כ לא אמרי' חנ"נ[[56]](#footnote-56).

## חנ"נ ביבש

לא אמרינן חנ"נ בתערובת יבש ביבש, אף לענין בב"ח, ולעולם צריך לשער רק נגד האיסור הראשון.

## חנ"נ במליחה

איסור שנבלע בהיתר ע"י מליחה, אף בשמן שצריך מן הדין ששים, מ"מ במקום הפסד מרובה או לעני בדבר חשוב לא אמרי' חנ"נ[[57]](#footnote-57), אך אם אח"כ בישלו חתיכה זו עם חתיכות אחרות, הוי מבושל ואמרי' ביה חנ"נ[[58]](#footnote-58).

## חנ"נ במשהו - תרי משהו

איסור משהו לא עביד חנ"נ, אלא רק אם האיסור נותן טעם בחתיכה, ובי' הט"ז[[59]](#footnote-59) דאף המשהו איסור אינו אוסר בתערובת השניה משום דתרי משהו לא אמרינן, דהיינו שמשהו הבלוע בחתיכה לא יוצא לתערובת השניה אפי' ע"י רוטב, ולכן אינו אוסר שם[[60]](#footnote-60). ולכן גם בחמץ בפסח המשהו חמץ אינו אוסר בתערובת השניה, ודי אם יש בה ששים נגד המשהו חמץ. אך לש"ך[[61]](#footnote-61) בדברים שאוסרים רק במינם אמרי' דמשהו אינו אוסר את התערובת השניה, דכיון שמשהו אינו עושה חנ"נ א"כ חשיב שמעורב בו טעם איסור וטעם היתר, ולא חשיב מין במינו לאסור את התערובת השניה, ולכן לר' יהודה דמין במינו במשהו או בדשיל"מ שאוסר במינו אין משהו אוסר בתערובת השניה, אבל חמץ בפסח דמשהו אוסר אף שלא במינו, א"כ אף בתערובת השניה אוסר כן. איסור משהו שהתערב בלח, לכו"ע[[62]](#footnote-62) אוסר אף בתערובת השניה, כיון שאין כאן בלוע והרי המשהו איסור מתפשט בתערובת השניה, וכן לא חשיב אינו מינו כיון שכל מעט עומד בפנ"ע.

## חנ"נ בבא מבשר בחלב

בב"י סי' קג[[63]](#footnote-63) מבו' דאף הבא מבב"ח יש בו חנ"נ, דהיינו בב"ח שנאסר שהתערב בירקות, אמרי' חנ"נ אף בירקות, ואם התערבו בדבר אחר וצריך ששים לבטל כל הירקות, וכן הסכים הרמ"א[[64]](#footnote-64), אך הש"ך[[65]](#footnote-65) פליג דרק במקום שהבשר לחוד והחלב לחוד מותרים ונאסרים בתערובתם אמרי' חנ"נ, אך הכא כיון שכבר נאסרו לא אמרי' חנ"נ[[66]](#footnote-66).

# סעיפים ה - ז

## טיפת חלב שנפלה על הקדירה

## נפלה כנגד האש

נפל דבר מועט על הקדירה כנגד האש [כשהקדירה ע"ג האש[[67]](#footnote-67)], הכל מותר כיון שהאש שורפו ומייבשו, י"א שאף הקדירה מותרת[[68]](#footnote-68), אך י"א שיש להחמיר לכתחילה לאסור הקדירה[[69]](#footnote-69). אך אם נפל הרבה, אין להתיר אפי' נפל כנגד האש, ודינו כדלהלן.

## נפלה כנגד הרוטב

נפלה טיפת חלב על הקדירה כנגד הרוטב שבקדירה, אם יש בקדירה ס' כנגד הטיפה הכל מותר, לרמ"א[[70]](#footnote-70) הקדירה אסורה, שמא לא פעפע הכל לפנים אלא נשאר בדופן הקדירה[[71]](#footnote-71), ויערה מיד את התבשיל מצד אחר[[72]](#footnote-72), אך לא יניחנה להצטנן, שמא עכשיו יפעפע לתוך התבשיל[[73]](#footnote-73). אם חזר ובישל בקדירה זו בלא הגעלה[[74]](#footnote-74), אם הגיע התבשיל כנגד מקום הטיפה, סגי בס' נגד הטיפה עצמה, אך אין להקל בפחות מזה[[75]](#footnote-75), ומשמע שאם לא הגיע עד התבשיל צריך ס' פעמים ס"א, משום שמקומו נאסר ונעשה חנ"נ[[76]](#footnote-76), וי"א שאף אם לא הגיע התבשיל נגד מקום הטיפה סגי בס' נגד הטיפה עצמה, כיון שאף בכלי אין הבלוע יוצא ממקום למקום בלי רוטב[[77]](#footnote-77). למהרש"ל[[78]](#footnote-78) והט"ז[[79]](#footnote-79) מן הדין הקדירה מותרת לבשל בה שוב, שאם מפעפעת הוי כנפל בתוך התבשיל, ואם אינה מפעפעת אף אח"כ לא יאסר, ומ"מ לכתחילה אסור להשתמש בה אפי' עם בשר כיון שנראה כאילו נאסרה בחלב[[80]](#footnote-80).

## נפלה כנגד הריקן בקדירה ישנה

אם נפלה הטיפה כנגד הריקן, חוששים שמא התפשטה בתוך דופן הקדירה עד סמוך לרוטב במקום שאין ששים נגד הטיפה, וכל מקום זה נאסר, ויאסר התבשיל שיערה דרך מקום זה[[81]](#footnote-81), אם אין בו ששים פעמים ס"א [ומעט פחות][[82]](#footnote-82), ולכן יניחנה עד שתצטנן, ורק אח"כ יערה, אך לא ינקוב את הקדירה או יערה מצד אחר, דחיישינן שמא ינענע ויגע הרוטב בדופן שנאסרה[[83]](#footnote-83), ולשו"ע[[84]](#footnote-84) נהגו לאסור התבשיל ולא מועיל להניחו להצטנן[[85]](#footnote-85), שחוששים שמא אחר שנאסרה עלתה הרתיחה למקום זה[[86]](#footnote-86) או שמא יגע בו קודם שתצטנן[[87]](#footnote-87), והיינו בקדירה ישנה בת יומה וכשאין בתבשיל ס' פעמים ס"א, אך בקדירה שאינה בת יומה, או אם יש בתבשיל ס' פעמים ס"א שהתבשיל לא יאסר כיון שיתבטל שם, לא נהגו כן וימתין עד שתצטנן[[88]](#footnote-88), ומ"מ לא יערה דרך אותו מקום משום שאסור לבטלו לכתחילה[[89]](#footnote-89), ואע"פ שאינו מכוין לבטל מ"מ כיון שיכול לעשות באופ"א אסור[[90]](#footnote-90), ולש"ך[[91]](#footnote-91) המנהג כמהרא"י להתיר בכל גווני ע"י צינון.

## נפלה כנגד הריקן בקדירה חדשה

נפלה טיפה של חלב נגד הריקן בקדירה חדשה לכתחילה לא יערה שמא לא התבטלה הטיפה ועכשיו יבטלה[[92]](#footnote-92), ובדיעבד אם עירה כיון דלא אמרי' בה חנ"נ די בס' כנגד הטיפה[[93]](#footnote-93), ואע"פ שלעולם יש בה בשר מבישול זה, יתכן דכיון שחוששים שאינה מפעפעת לתבשיל א"כ אף התבשיל אינו מפעפע למעלה, או דמיירי דוקא כשהטיפה נפלה כשהקדירה עדיין אינה חמה, או שבתחילה בשלו בה מים ורק אח"כ נתנו את הבשר[[94]](#footnote-94). בזה אף לשו"ע אין מנהג לאסור רק יניחנה עד שתצטנן[[95]](#footnote-95). [נפלה טיפת איסור, לרמ"א[[96]](#footnote-96) אף שהקדירה חדשה יש לחוש דאמרי' חנ"נ וצריך ס' פעמים ס"א, אך הש"ך[[97]](#footnote-97) פליג דלא אמרי' חנ"נ ודי בס' כנגד הטיפה].

## בשעת הדחק

בשעת הדחק כגון בער"ש[[98]](#footnote-98) או לצורך אורחים או הפסד מרובה או לעני[[99]](#footnote-99), מתירים אפי' נפלה שלא כנגד הרוטב אם יש ששים בתבשיל נגד הטיפה עצמה[[100]](#footnote-100), ואם אפשר יניח עד שתצטנן[[101]](#footnote-101), אך אם צריך מיד לאורחים או בער"ש[[102]](#footnote-102) וכה"ג, אי"צ להמתין אלא יערה מצד אחר[[103]](#footnote-103), ומ"מ הקדירה עצמה אסורה[[104]](#footnote-104). במקרים אלו צריך לומר לשואל הטעם שמיקל לו, כדי שלא יתמה למה פעמים אוסר[[105]](#footnote-105).

## נפלה על המכסה

טיפה שנפלה על המכסה לרמ"א[[106]](#footnote-106) אם הקדירה רותחת כיון שהזיעה עולה עד המכסה הוי כנפלה נגד הרוטב, ולמהרש"ל[[107]](#footnote-107) וט"ז[[108]](#footnote-108) יש לחוש שהרתיחה אינה עולה ולכן א"א לצרף את הרוטב, והיינו במקום חשש איסור דאו'[[109]](#footnote-109) ולכן צריך שיהיה במכסה עצמו ששים נגד הטיפה, אך במקום איסור דרבנן יש להקל מספק דדי בששים בתבשיל נגד הטיפה. אך אם לא התחיל להרתיח כלל לא נאסר מה שבקדירה, כיון דהוי כצונן[[110]](#footnote-110), ורק הכיסוי עצמו נאסר[[111]](#footnote-111).

# סעיף ז

## חלב רותח שנשפך על קרקע או כירה

חלב רותח שנשפך ע"ג קרקע והניחו עליו קדירה חמה, נחשב כחם לתוך צונן ובולע כדי קליפה[[112]](#footnote-112), ולכן הקדירה אסורה אך התבשיל מותר[[113]](#footnote-113), אך אם הקדירה היתה צוננת אף הקדירה מותרת[[114]](#footnote-114). נפל החלב ע"ג כירה אצל האש, אפי' אם הקדירה צוננת גם התבשיל אסור[[115]](#footnote-115). קדירה רותחת שעומדת אצל האש, ונשפך תחתיה חלב אפי' צונן, גם התבשיל נאסר אם אין בו ששים נגד החלב[[116]](#footnote-116), כיון שלא אומרים בזה תתאה גבר כיון שקדירה אצל האש אינה מתקררת מהתתאה[[117]](#footnote-117).

## עירוי הנזחל

חלב שנשפך מתוך קדירה רותחת לתחת קדירת בשר צוננת, אם נפסק הקילוח הוי ככלי שני ואף הקדירה מותרת[[118]](#footnote-118), אך אם לא נפסק הקילוח עד הקדירה והיד סולדת בו[[119]](#footnote-119), הוי כעירוי שאוסר כדי קליפה ולכן הקדירה אסורה והמאכל מותר[[120]](#footnote-120), כיון שהקדירה היא כקליפה[[121]](#footnote-121), ולט"ז[[122]](#footnote-122) אם אין הפסד מרובה יש לאסור את כל המאכל, וצ"ע טעמו[[123]](#footnote-123). אך אם קדירת הבשר חמה בכלי ראשון[[124]](#footnote-124) אפי' אם החלב הוא צונן הכל אסור כיון דתתאה גבר[[125]](#footnote-125), שהרי הקדירה עומדת במקומה ונחשבת תתאה[[126]](#footnote-126).

## זחילה ע"ג אפר הכירה

חלב שנזחל ע"ג אפר הכירה א"א להתיר משום דהוי פגום[[127]](#footnote-127), דשמא בשעה קלה כזו לא נפגם[[128]](#footnote-128), ורק באיסור קל כגון מים רותחים בכלי חלבי בן יומו מקונח שנשפכו תחת קדירת בשר שיש מתירים בהפסד מרובה, חשיב עוד צד היתר ויש להקל[[129]](#footnote-129).

# סעיף ח

## דין זיעה

מחבת עם חָלב המונחת ע"ג האש תחת קדירת בשר, זיעת החלב עולה ונבלעת בקדירת בשר ואוסרתה[[130]](#footnote-130), אלא אם יש ששים בתבשיל כנגד החלב שבמחבת[[131]](#footnote-131), ואז התבשיל מותר והקדירה אסורה וכנ"ל[[132]](#footnote-132), והיינו דוקא אם במקום הנגיעה בקדירה היד סולדת בזיעה, אבל בפחות מזה הכל מותר[[133]](#footnote-133) אם הקדירה קרה, אך אם הקדירה חמה אע"פ שאין יד סולדת בזיעה הקדירה אסורה[[134]](#footnote-134), ובספק אם היד סולדת בזיעה יש להקל, אך אם אין לזיעה מקום להתפשט, כגון שיש גומא בכירה שהמחבת בתוכה והקדירה מעל הגומא, אסור מדינא וממילא אף בספק יש לאסור[[135]](#footnote-135). אם המחבת מכוסה הכל מותר, כמו שתי קדירות הנוגעות זו בזו שאינן נאסרות זו מזו, אך לכתחילה יש להזהר בכל זה. זיעת אוכלים אינה כמותם, ולכן אם במחבת היה מונח חֵלב מהותך והזיע על אוכלים כשרים, אפשר שיש להתיר[[136]](#footnote-136).

# סעיף ט

## טפטוף מהנר

נר של חֵלב הדומה לנר שעוה שנטף על כלי אי"צ אלא גרירה במקום הנטיפה[[137]](#footnote-137), כיון שהוא עירוי שנפסק הקילוח[[138]](#footnote-138), אך אם החלב בתוך כלי ונטף ממנו מפיו במקום שהפתילה דולקת[[139]](#footnote-139), כיון שהוא רותח מחמת האש[[140]](#footnote-140) הכלי צריך הגעלה, [יש שהניחו דין זה בצ"ע[[141]](#footnote-141), ויש שכתבו שחלב שעומד כמה ימים הוא מוסרח, והוי נותן טעם לפגם[[142]](#footnote-142)], אך אם נטף ממקום אחר די בגרירה וכנ"ל[[143]](#footnote-143).

## הדלקת אש מנר של חלב

נחלקו הפוסקים אם מותר להדליק אש מנר של חֵלב, ויש אוסרים מדינא[[144]](#footnote-144), ואף לסוברים דהוי נטל"פ[[145]](#footnote-145) אין להתיר לכתחילה כדין נטל"פ שהוא היתר רק בדיעבד אך לא לכתחילה[[146]](#footnote-146), ואסור לאדם אחר להדליק ולתת לחבירו שנזהר בזה[[147]](#footnote-147).

## דין מצקת

דעת מהרי"ל[[148]](#footnote-148) שמצקת שמוציאים בה מהכלי, דינה ככלי שני, ודעת הט"ז[[149]](#footnote-149) דהוי ספק, וע"כ לענין הגעלה לא מהני אלא צריך לשפוך מהכלי עצמו, אך לענין בליעות יש לחוש דהוי כלי ראשון ואוסר.

1. ס"ק א ע"פ שו"ע לקמן סי' צח, א. [↑](#footnote-ref-1)
2. שפ"ד ס"ק א מ"ז ס"ק א ד"ה דע, ע"פ ש"ך סי' צח, ה. [↑](#footnote-ref-2)
3. רעק"א ס"ק א. [↑](#footnote-ref-3)
4. פמ"ג מ"ז ס"ק א סוף ד"ה דע. [↑](#footnote-ref-4)
5. עי' רעק"א סי' צח, ב, ובשו"ת הרי בשמים (ח"ג סי' ע) כתב דבאו"ח סי' תנב משמע דאנו בקיאין מהו נחה היורה מרתיחה ע"ש, וכן הוא דעת החוו"ד (חידושים ס"ק ב). ועי' שו"ת מנחת יצחק (ח"י סי' סג). [↑](#footnote-ref-5)
6. סי' קה, יז. [↑](#footnote-ref-6)
7. שם ס"ק יג. [↑](#footnote-ref-7)
8. יש"ש פ"ז סי' מה. [↑](#footnote-ref-8)
9. יד יהודה שם פה"ק ס"ק יג, חזו"א סי' טז, ד. וכ"כ הפמ"ג כאן מ"ז סוף ס"ק ה בדעת באר הגולה. [↑](#footnote-ref-9)
10. סי' תרצא בשם ראבי"ה סי' אלף קו. [↑](#footnote-ref-10)
11. ס"ק ב. [↑](#footnote-ref-11)
12. ס"ק ב. [↑](#footnote-ref-12)
13. ס"ק ד. [↑](#footnote-ref-13)
14. ראה פירוט בש"ך ס"ק יג ונקוה"כ ס"ק ב, חוץ מהרשב"א ור' ירוחם, וכן העיטור שהובא בטור. [↑](#footnote-ref-14)
15. ש"ך ס"ק ו; יג. [↑](#footnote-ref-15)
16. ס"ק ב; ה. וכ"כ בערך לחם למהריק"ש סי' קה, ד עיי"ש. [↑](#footnote-ref-16)
17. ט"ז ס"ק ה, ופמ"ג שם. [↑](#footnote-ref-17)
18. שו"ע סי' קה, ד. [↑](#footnote-ref-18)
19. סי' קה, ט הובא בט"ז ס"ק ג וש"ך ס"ק ג, והניחוהו בצ"ע. [↑](#footnote-ref-19)
20. ש"ך. ועי' סי' קה, יט. [↑](#footnote-ref-20)
21. סי' צח, א. [↑](#footnote-ref-21)
22. או לרמ"א אם בדיעבד טעם הישראל. רעק"א סי' צח, ב, גליון מהרש"א ס"ק ז. והוא חידוש, שהרי לא היתה דעתו לטעום. [↑](#footnote-ref-22)
23. ט"ז ס"ק ד. [↑](#footnote-ref-23)
24. שמא לא ניער יפה. ב"י. [↑](#footnote-ref-24)
25. והזכיר כן אגב הסיפא, ר"י בן חביב וש"ך ס"ק ה, ויש שפירשו שכוונתו עד סוף הויית הטיפה, ט"ז ס"ק ו, גר"א ס"ק י. [↑](#footnote-ref-25)
26. לגי' הבית הלל ס"ק א והגר"א ס"ק ט. ועי' באר הגולה ס"ק ו. [↑](#footnote-ref-26)
27. ס"ק ו. [↑](#footnote-ref-27)
28. אך דעת הש"ך עצמו (ראה לעיל הערה יג) דהלכה כר"י, וא"כ אף החתיכה מותרת. [↑](#footnote-ref-28)
29. ס"ק ה. [↑](#footnote-ref-29)
30. אך לט"ז שפסק כרש"י (לעיל הערה טז), החלק העליון נאסר, ושוב אוסר את כל הקדירה עד שיהיה ששים נגד כל החתיכה. מחצה"ש. [↑](#footnote-ref-30)
31. סי' קה, יג והוכיח מהרמ"א כאן. [↑](#footnote-ref-31)
32. ס"ק ז, סי' קה, יז בבי' דברי הרמ"א. [↑](#footnote-ref-32)
33. בית מאיר. [↑](#footnote-ref-33)
34. ט"ז ס"ק יג. [↑](#footnote-ref-34)
35. ב"י בדעת הרמב"ם. [↑](#footnote-ref-35)
36. ס"ק ז, ראה לעיל הערה ז. [↑](#footnote-ref-36)
37. לעיל הערה ו. [↑](#footnote-ref-37)
38. רמ"א סי' קו, א. [↑](#footnote-ref-38)
39. ט"ז ס"ק י. [↑](#footnote-ref-39)
40. ס"ק יא. [↑](#footnote-ref-40)
41. ט"ז ס"ק יא ופמ"ג. [↑](#footnote-ref-41)
42. ט"ז שם, ש"ך ס"ק יב. רעק"א ציין דעת התוס' (ק, ב) דסברי דלר"ת הוי דאו'. [↑](#footnote-ref-42)
43. ס"ק יב. [↑](#footnote-ref-43)
44. ט"ז ס"ק יד. [↑](#footnote-ref-44)
45. ש"ך ס"ק יג. [↑](#footnote-ref-45)
46. רעק"א ס"ק טז. [↑](#footnote-ref-46)
47. ש"ך שם. [↑](#footnote-ref-47)
48. שם, ראה גם הערה יג. חוו"ד חידושים ס"ק ד אות ו, חכמ"א כלל מד, ז והחתיכה עצמה אסורה אם אין הפסד, ועי' חוו"ד שם. [↑](#footnote-ref-48)
49. מרדכי בט"ז ס"ק טו וש"ך ס"ק יד. [↑](#footnote-ref-49)
50. ט"ז שם. [↑](#footnote-ref-50)
51. וכן מסקנת הט"ז בב' הדינים, חוו"ד חידושים ס"ק יא. [↑](#footnote-ref-51)
52. נוב"י בפת"ש ס"ק ב, וכן הוכיח מהש"ך ס"ק טו, ובדגמ"ר תניינא הוכיח כן מש"ך סי' קג, כ. [↑](#footnote-ref-52)
53. רעק"א ס"ק יז, וכן פסק החוו"ד סוף ס"ק יב. [↑](#footnote-ref-53)
54. נוב"י בפת"ש שם. [↑](#footnote-ref-54)
55. רשב"א בתוה"ב ברעק"א שם. [↑](#footnote-ref-55)
56. רעק"א שם. ולכא' ה"ה איפכא בלח ונקרש דאמרי' חנ"נ כיון שאין כל האיסור נבלל בתערובת השניה. [↑](#footnote-ref-56)
57. ש"ך ס"ק טז. [↑](#footnote-ref-57)
58. רעק"א ס"ק כ, פמ"ג סי' צו שפ"ד ס"ק ט ד"ה ודע. ראה פמ"ג (מ"ז ס"ק טו ומודינא וכו') דהוה דבוק. [↑](#footnote-ref-58)
59. ס"ק טז. [↑](#footnote-ref-59)
60. פמ"ג שם ד"ה ודע, חוו"ד ס"ק יב, רעק"א סי' קו, ג ד"ה ובעיקר. [↑](#footnote-ref-60)
61. נקוה"כ ס"ק ה. [↑](#footnote-ref-61)
62. ט"ז וש"ך בסוף דבריהם. [↑](#footnote-ref-62)
63. סעיף ז. [↑](#footnote-ref-63)
64. שם. [↑](#footnote-ref-64)
65. שם ס"ק יח, סי' צד, כב. [↑](#footnote-ref-65)
66. וכ"כ בערך לחם למהריק"ש סי' צב, ד. [↑](#footnote-ref-66)
67. ט"ז ס"ק כא, אך כשהוסרה מהאש, אף שהיא רותחת, אסור כיון שאינו שורפו ומייבשו. [↑](#footnote-ref-67)
68. רמ"א סעיף ו. [↑](#footnote-ref-68)
69. ש"ך ס"ק כו בשם או"ה ותו"ח. [↑](#footnote-ref-69)
70. סעיף ו. [↑](#footnote-ref-70)
71. ש"ך ס"ק כז. [↑](#footnote-ref-71)
72. רמ"א שם. [↑](#footnote-ref-72)
73. ט"ז ס"ק יז, ש"ך ס"ק כח. [↑](#footnote-ref-73)
74. בכל גווני בדינים אלו צריך להגעילה בתוך כלי אחר, אך לא מהני להרתיח בה מים כיון שאינו נגעל בחוץ. פת"ש ס"ק ג. [↑](#footnote-ref-74)
75. ש"ך ס"ק כז. [↑](#footnote-ref-75)
76. רעק"א ס"ק כג. [↑](#footnote-ref-76)
77. רעק"א שם. [↑](#footnote-ref-77)
78. יש"ש פ"ז סי' לז. [↑](#footnote-ref-78)
79. ס"ק יז; יט. [↑](#footnote-ref-79)
80. מהרש"ל שם בט"ז ס"ק יז. [↑](#footnote-ref-80)
81. שו"ע סעיף ה. [↑](#footnote-ref-81)
82. ש"ך ס"ק כ. [↑](#footnote-ref-82)
83. ש"ך ס"ק כא. [↑](#footnote-ref-83)
84. סעיף ו. [↑](#footnote-ref-84)
85. ט"ז ס"ק כ. [↑](#footnote-ref-85)
86. ט"ז שם, ש"ך ס"ק כה. [↑](#footnote-ref-86)
87. ט"ז שם. [↑](#footnote-ref-87)
88. ש"ך שם. [↑](#footnote-ref-88)
89. ש"ך ס"ק כ, [ואף דהש"ך לא הזכיר כן גבי אינה בת יומה, עי' פמ"ג (סי' צט שפ"ד סוס"ק ו) דנקט דדינם שוה]. [↑](#footnote-ref-89)
90. ט"ז סי' צט, ז; סי' קלז, ד. [↑](#footnote-ref-90)
91. ס"ק כד, ופר"ח ס"ק כד וגר"א ס"ק כט. [↑](#footnote-ref-91)
92. ש"ך ס"ק כ. [↑](#footnote-ref-92)
93. רמ"א סעיף ה. [↑](#footnote-ref-93)
94. ש"ך ס"ק כג. [↑](#footnote-ref-94)
95. ש"ך ס"ק כה. [↑](#footnote-ref-95)
96. סי' צח, ה וט"ז שם ס"ק ח. [↑](#footnote-ref-96)
97. שם ס"ק כא וכאן ס"ק כב. [↑](#footnote-ref-97)
98. שו"ע סעיף ז. [↑](#footnote-ref-98)
99. ט"ז ס"ק כב, ש"ך ס"ק כט. [↑](#footnote-ref-99)
100. ט"ז ס"ק כג. [↑](#footnote-ref-100)
101. ש"ך ס"ק ל. [↑](#footnote-ref-101)
102. בתורת האשם היקל בזה אף אם יש שהות, כיון שאי"ז כבוד שבת לאכול מאכל שהצטנן והתחמם, ובמחצה"ש כתב שהכל לפי המאכל ולפי מה שהוא אדם. [↑](#footnote-ref-102)
103. ט"ז ס"ק כג, ש"ך שם. [↑](#footnote-ref-103)
104. ט"ז שם. [↑](#footnote-ref-104)
105. ט"ז ס"ק כב. [↑](#footnote-ref-105)
106. סעיף ז. וכן פסק הפר"ח (ס"ק לג). [↑](#footnote-ref-106)
107. יש"ש פ"ח סי' מו. [↑](#footnote-ref-107)
108. ס"ק כח. [↑](#footnote-ref-108)
109. חנ"נ של בב"ח דאו'. [↑](#footnote-ref-109)
110. תו"ח בט"ז שם וש"ך ס"ק לז. [↑](#footnote-ref-110)
111. ט"ז שם. [↑](#footnote-ref-111)
112. בי' הגר"א ס"ק לה. [↑](#footnote-ref-112)
113. רמ"א. [↑](#footnote-ref-113)
114. ש"ך ס"ק לא. [↑](#footnote-ref-114)
115. ש"ך ס"ק לב. [↑](#footnote-ref-115)
116. ט"ז ס"ק כה וש"ך ס"ק לג בשם מהרש"ל. [↑](#footnote-ref-116)
117. פמ"ג שפ"ד שם. [↑](#footnote-ref-117)
118. רמ"א. ואף לש"ך (סי' קה, ה) שעירוי שנפסק הקילוח אוסר כדי קליפה, מ"מ כיון שהוא ע"ג כירה צוננת הוי כלי שני. פמ"ג שפ"ד ס"ק לד. [↑](#footnote-ref-118)
119. ש"ך ס"ק לד. [↑](#footnote-ref-119)
120. רמ"א. [↑](#footnote-ref-120)
121. ש"ך ס"ק לה. [↑](#footnote-ref-121)
122. ס"ק כז. [↑](#footnote-ref-122)
123. רעק"א ס"ק כח עיי"ש. [↑](#footnote-ref-123)
124. הרמ"א הוסיף "וכ"ש אם עומדת ע"ג האש", וצ"ב דכה"ג אי"צ לדין תתאה גבר, וכדלעיל סמוך להערה קטז. [↑](#footnote-ref-124)
125. רמ"א. [↑](#footnote-ref-125)
126. ש"ך ס"ק לו, ובפר"ח (ס"ק לב) כתב דוקא אם יש חלב גם מעל הקדירה, עיי"ש, והביאו החכמ"א (כלל מה, יג). ועי' בש"ך עוד תירוצים דמיירי שהקלוח בא מלמעלה והקדרה נמוכה ממקום הזחילה או שמקלח על הקדירה עצמה, וברעק"א (ס"ק ל) תמה עליהם. [↑](#footnote-ref-126)
127. כמש"כ השו"ע סי' צה, ד. [↑](#footnote-ref-127)
128. מסקנת המנח"י ברעק"א ס"ק כו ולבו"ש בפת"ש ס"ק ד. [↑](#footnote-ref-128)
129. לבו"ש שם. [↑](#footnote-ref-129)
130. שו"ע. [↑](#footnote-ref-130)
131. רמ"א. בדרכ"ת (ס"ק קסט) בשם ספר שאול בן הלוי תמה למה לא די כנגד מה שנחסר מהחלב. [↑](#footnote-ref-131)
132. רעק"א ס"ק לב. [↑](#footnote-ref-132)
133. רמ"א. [↑](#footnote-ref-133)
134. תרוה"ד (ח"ב סי' קג) הובא בפמ"ג (מ"ז ס"ק כט) ורעק"א (ס"ק לג). אך המאכל מותר, כדין חם לתוך צונן שאוסר רק כדי קליפה, והקדירה נחשבת כקליפה, כן מבו' בלבוש וכ"כ ביד אברהם (אוצ"מ ס"ק מו) וביד יהודה (ארוך ס"ק נה), אך בחגורת שמואל (ס"ק מז) בי' שאם הקדירה על האש הכל אסור, וכמש"כ מהרש"ל (לעיל הערה קטז). [↑](#footnote-ref-134)
135. שו"ת הב"ח ברעק"א שם. [↑](#footnote-ref-135)
136. פמ"ג בפת"ש ס"ק ו. [↑](#footnote-ref-136)
137. שו"ע. [↑](#footnote-ref-137)
138. רעק"א ס"ק לה. [↑](#footnote-ref-138)
139. ט"ז ס"ק ל. [↑](#footnote-ref-139)
140. ט"ז שם, ש"ך ס"ק לח. [↑](#footnote-ref-140)
141. רעק"א שם, דמבו' בתרוה"ד דסובר שעירוי שלא נפסק הקילוח אוסר בכולו, אך לדידן (ש"ך סי' קה, ה) דאוסר רק כדי קליפה, אין לאסור. [↑](#footnote-ref-141)
142. כרתי ס"ק לב. ובמחצה"ש כתב דזה רק מצטרף כסניף להתיר, אך לא לסמוך ע"ז לבד. [↑](#footnote-ref-142)
143. ט"ז שם. [↑](#footnote-ref-143)
144. בני חיי בפת"ש ס"ק ז. [↑](#footnote-ref-144)
145. כרתי (לעיל הערה קמב). [↑](#footnote-ref-145)
146. פת"ש שם. [↑](#footnote-ref-146)
147. שם. [↑](#footnote-ref-147)
148. הל' פסח. [↑](#footnote-ref-148)
149. ס"ק ל. [↑](#footnote-ref-149)